Xo‘jalik yurituvchi subyektlar tomonidan xorijiy valyutadagi tushumni majburiy sotish tartibiga o‘zgartirish va qo‘shimchalar kiritish to‘g‘risida

Eksportga mahsulot yetkazib berish hajmlari va turlarini kengaytirish, yuqori qo‘shilgan qiymatli, eksportga mo‘ljallangan raqobatbardosh mahsulotlar ishlab chiqaruvchi korxonalarni rag‘batlantirish, shuningdek tadbirkorlik faoliyatini yanada rivojlantirish maqsadida Vazirlar Mahkamasi qaror qiladi: 
 1. Vazirlar Mahkamasining 2000-yil 29-iyundagi 245-son qarori (O‘zbekiston Respublikasi QT, 2000-y., 6-son, 33-modda) bilan tasdiqlangan Xo‘jalik yurituvchi subyektlar tomonidan xorijiy valyutadagi tushumni majburiy sotish tartibiga ilovaga muvofiq o‘zgartirishlar va qo‘shimcha kiritilsin.
 2. Vazirliklar va idoralar o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar.
 3. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari R.S.Azimov zimmasiga yuklansin. 
 1. 10-bandning birinchi xatboshi quyidagi tahrirda bayon qilinsin: 
 “Tovarlar va xizmatlarni eksportga sotishdan olingan xorijiy valyutadagi tushumning 25 foizi vakolatli banklarga majburiy sotilishi kerak, eksport qilishdan tushgan xorijiy valyutadagi tushumning 50 foizi majburiy sotilishi kerak bo‘lgan 4-ilovaga muvofiq ro‘yxat bo‘yicha tovarlar va xizmatlarning alohida turlari bundan mustasno.”. 
 2. 15-bandning birinchi xatboshidagi “4-ilovaga muvofiq shakl bo‘yicha taqdim etadilar (xorijiy valyutaning har bir turi bo‘yicha alohida varaqlarda, 100 va 50 foiz majburiy sotish bo‘yicha alohida)” so‘zlari “5-ilovaga muvofiq shakl bo‘yicha taqdim etadilar (xorijiy valyutaning har bir turi bo‘yicha alohida varaqlarda, majburiy sotishning har bir stavkasi bo‘yicha alohida)” so‘zlari bilan almashtirilsin.
 3. 16-bandda:
 birinchi xatboshidagi “xorijiy valyuta majburiy sotilishi to‘g‘risidagi ma’lumotlarni 5-ilovaga muvofiq shakl bo‘yicha” so‘zlari “xorijiy valyutadagi tushumning majburiy sotilishi to‘g‘risidagi ma’lumotlarni 6-ilovaga muvofiq shakl bo‘yicha” so‘zlari bilan almashtirilsin;
 ikkinchi xatboshidagi “5-ilovaga” so‘zlari “6-ilovaga” so‘zlari bilan almashtirilsin.
 4. 1-ilovaning matni quyidagi tahrirda bayon qilinsin: 
 5. Quyidagi mazmundagi 4-ilova qo‘shilsin:
 6. 4 va 5-ilovalar tegishli ravishda 5 va 6-ilovalar deb hisoblansin.
 7. 5-ilovaning 4-pozitsiyasidan “(100%, 50%)” so‘zlari chiqarib tashlansin. 
 8. 6-ilovaning nomidan “50 foiz” so‘zlari chiqarib tashlansin.